Škoda 15Tr

Škoda 15Tr ir posmainais trolejbusa modelis, kuru ražoja Čehoslovākijā, pēc tam — Čehijā. To ražoja no 1988. gadam līdz 2004. gadam (prototips izgatavots 1980. gadu pirmajā pusē). No 1995. gada tiek ražota trolejbusa modernizētā versija — 15TrM. Trolejbusu ražoja Škoda rūpnīcā Čehijas pilsētā Ostravā.

 Ražošana 
Trolejbuss Škoda 15Tr veidots uz trolejbusa Škoda 14Tr bāzes, gan mehāniskās daļas, gan elektrodaļas. Trolejbuss Škoda 15Tr izveidots 1980. gadu pirmajā pusē kā pirmais Čehoslovākijas posmainais trolejbuss (projekts Škoda 10Tr netika realizēts, kā arī automašīna Škoda S-SANOS 200Tr (Čehoslovākijas — Dienvidslāvijas kopdarbs) tika izmantota par bāzi).

Trolejbuss Škoda 15Tr ir divasu posmainais trolejbuss, kas sastāv no divām daļām. Tās ir saistītas ar šarnīru. Trolejbusa nesošā virsbūve ir no tērauda. Trolejbuss montēja no tādām pašām vai pārveidotām trolejbusa Škoda 14Tr detaļām. Trolejbusa labajā pusē atrodas četras durvis. Sēdekļi pārklāti ar mākslīgo ādu, bet kā apgaismojums izmantotas dienasgaismas spuldzes.

Trolejbusam ir divi motori, viens — priekšā, bet otrs — uz pakaļējā tilta (tiek izmantots tāds pats motors kā trolejbusā Škoda 14Tr). Pateicoties tam, trolejbusam ir viegli braukt pa grūtu un sliktu reljefu.

Pirmajai ražojuma sērijai priekšējais vējstikls sastāvēja no diviem atsevišķiem stikliem, vēlāk to aizstāja ar viengabala vējstiklu. Sākotnēji trolejbusus piegādāja sarkanā—krējuma krāsā, kas bija standarts Čehoslovākijā.

Sākotnēji trolejbusu bija plānots palaist pa plānoto trolejbusu maršrutu Česke Budejovice — Temelīna.

 Tehniskie parametri 

 Garums: 17,36 m
 Platums: 2,5 m
 Augstums: 3,41 m
 Pašmasa: 15,8 t
 Pasažieru ietilpība: 145 cilvēki
 Sēdvietas: 45
 Stāvvietas: 100
 Dzinēja jauda: 2 x 100 — 2 x 120 kW
 Maksimālais ātrums: 65 km/h

 Prototips 
Pirmie 2 trolejbusa Škoda 15Tr prototipi izveidoti jau 1983. gadā. Šiem trolejbusiem atšķirībā no citiem bija savādākas elektroiekārtas. Pēc ražotāja veiktajiem testiem pirmais prototips 1983. un 1984. gadā nonāca testēšanā Plzeņas trolejbusu parkā (reģ. nr. 500). Priekšējās daļas rezerves daļas tika pārdotas Brno. Otrs prototipa modelis arī tika testēts, bet 1980. gadu otrajā pusē sagrieza metāllūžņos.

1987. un 1988. gadā uzbūvēti vēl trīs prototipi, kuri atšķirībā no pirmajiem diviem nonāca pie pasažieriem.

 Rekonstrukcija un modernizācija 
Škoda 15TrR ir modernizētā un uzlabotā trolejbusa Škoda 15Tr versija, trolejbusam ir elektroniskais tablo un uzlabots interjers.

 Trolejbusu piegādes 
Laikā no 1983. gada līdz 2004. gadam saražoja aptuveni 600 trolejbusus (ieskaitot versijas Škoda 15TrM un Škoda 15TrSF).


 Pilsēta Modelis Piegādes gadi Daudzums Trolejbusu numuri Piezīmes Sanfrancisko     


 Pilsēta Modelis Piegādes gadi Daudzums Trolejbusu numuri Piezīmes Brno      Česke Budejovice                  Hradeckrālove                  Homutova — Jirkova      Ostrava      Plzeņa                  Škoda Ostrova      Teplice      Ūsti pie Labas                  Zlīna — Otrokovice                 


 Pilsēta Modelis Piegādes gadi Daudzums Trolejbusu numuri Piezīmes Tallina     


 Pilsēta Modelis Piegādes gadi Daudzums Trolejbusu numuri Piezīmes Teherāna     


 Pilsēta Modelis Piegādes gadi Daudzums Trolejbusu numuri Piezīmes Rīga                 


 Pilsēta Modelis Piegādes gadi Daudzums Trolejbusu numuri Piezīmes Segeda     


 Pilsēta Modelis Piegādes gadi Daudzums Trolejbusu numuri Piezīmes Banska Bistrica                  Bratislava                  Košice                  Prešova                  Žilina                 


 Pilsēta Modelis Piegādes gadi Daudzums Trolejbusu numuri Piezīmes Kijiva      Simferopole — Alušta— Jalta     

Norāde: Šajā tabulā nav iekļautas visas valstis un pilsētas, kurām piegādāja Škoda 15Tr, tāpat nav uzskaitītas pilsētas, kuras iepirka jau lietotus Škoda 15Tr trolejbusus.

 Vēsturisko trolejbusu atrašanās vietas 
 Česke Budejovice (trolejbusa reģ. nr. 01)
 Plzeņa, Škodas muzejā (Plzeņas trolejbusa reģ. nr. 414)
 Plzeņas ŠKODA-BUS klubā, Sabiedriskā transporta muzejā (Plzeņas trolejbusa reģ. nr. 461)

 Ārējās saites 

Kategorija:Trolejbusi